Bonnkonvensjonen

Bonnkonvensjonen eller Konvensjonen om vern av trekkende arter av ville dyr (CMS) er en internasjonal traktat som fastslår bestemmelser og samarbeid for å beskytte biologiske arter som trekker eller på annen måte beveger seg på tvers av landegrenser. Sekretariatet for overenskomsten har sete i Bonn og er en del av FNs miljøprogram, som i Norge er representert ved UNEP/GRID-Arendal.

 Ikrafttredelse 
Avtalen ble signert 23. juni 1979 i Bonn (derav navnet) og trådte i kraft i 1. november 1983. Siden avtalen har trådt i kraft, har flere og flere parter ratifisert den. Norge ratifiserte avtalen 30. mai 1985, og den trådte i kraft fra og med 1. august samme år. 

 Omfang 
Bonnkonvensjonen opererer med to lister med ulik grad av tiltak.
 Liste 1 omfatter trekkende arter hvor hele bestanden, eller deler av den, står i fare for å bli utryddet. Medlemslandene er forpliktet til å sørge for å beskytte både artene og deres levesteder gjennom strenge vernetiltak. Listen omfatter blant annet fire hvalarter (blåhval, grønlandshval, knølhval og nordkaper), tre fuglearter (dverggås, stellerand og havørn) og én haiart (brugde) som finnes i Norge.
 Liste 2 er mer omfattende og inneholder arter som egentlig ikke er truet av utryddelse. Internasjonalt samarbeid er imidlertid påkrevet for å sikre artene tilstrekkelig vern. Medlemslandene skal bestrebe seg på å inngå regionale avtaler og handlingsplaner som sikrer bestandene. Eksempler på slike avtaler som Norge deltar i er avtalen om vern av flaggermus i Europa, avtalen om vern av albatrosser og petreller, avtalen om vern av vannfugler i Europa og Afrika og avtalen om vern av rovfugler i Europa, Afrika og Asia.

Bonnkonvensjonen har spesiell fokus på utvikling av handlingsplaner for de arter som omfattes av avtalen. Det er for eksempel laget internasjonale handlingsplaner for dverggås og åkerrikse. Internasjonale handlingsplaner følges gjerne opp med nasjonale handlingsplaner.

 Norske arter på Bonnkonvensjonens liste 2 
Artene følger i alfabetisk rekkefølge og er i henhold til Direktoratet for naturforvaltning (DN) per 11. desember 2015.

 Artsnavn  Nomenklatur  Noter Avosett  Recurvirostra avosetta   Bergand  Aythya marila   Boltit  Charadrius morinellus   Skogflaggermus  Myotis brandtii   Bredøreflaggermus  Barbastellus barbastellus   Brugde  Cetorhinus maximus   Brunnakke  Anas penelope   Børsteflaggermus  Myotis nattereri  * Gulflankedelfin  Delphinus delphis  NØ+ Dobbeltbekkasin  Gallinago media   Dvergfalk  Falco columbarius   Dvergflaggermus  Pipistrellus pipistrellus  * Dvergfluesnapper  Ficedula parva   Dverglo  Charadrius dubius   Dvergsnipe  Calidris minuta   Fiskeørn  Pandion haliaetus   Fjellmyrløper  Limocola falcinellus   Fjellvåk  Buteo lagopus   Fjæreplytt  Calidris maritima   Gravand  Tadorna tadorna   Grindhval  Globicephala melaena  NØ Grønnstilk  Tringa glareola   Gråfluesnapper  Muscicapa striata   Grågås  Anser anser   Gulnebblom  Gavia adamsii   Havelle  Clangula hyemalis   Havert  Halichoerus grypus  Ø Heilo  Pluvialis apricaria   Hvithval  Delphinapterus leucas   Hvitkinngås  Branta leucopsis   Hønsehauk  Accipiter gentilis   Håbrann  Lamna nasus   Islom  Gavia immer   Jaktfalk  Falco rusticolus   Kanadagås  Branta canadensis   Knekkand  Anas querquedula   Knoppsvane  Cygnus olor   Kongeørn  Aquila chrysaetos   Kortnebbgås  Anser brachyrhyncus   Krikkand  Anas crecca   Kvinand  Bucephala clangula   Kvitnos  Lagenorhynchus albirostris  NØ Kvitskjeving  Lagenorhynchus acutus  NØ Laksand  Mergus merganser  Langøreflaggermus  Plecotus auritus  * Lappfiskand  Mergus albellus   Lerkefalk  Falco subbuteo   Makrellterne  Sterna hirundo   Musvåk  Buteo buteo   Myrhauk  Circus cyaneus   Myrrikse  Porzana porzana   Myrsnipe  Calidris alpina   Narhval  Monodon monoceros   Nebbhval  Hyperoodon ampullatus   Nise  Phocaena phocaena  NØ+ Nordflaggermus  Eptesicus nilssonii  * Praktærfugl  Somateria spectabilis   Pigghå  Squalus acanthias   Ringgås  Branta bernicla   Rødnebbterne  Sterna paradisaea   Sandlo  Charadrius hiaticula   Sangsvane  Cygnus cygnus   Siland  Mergus serrator   Sivhauk  Circus aeruginosus   Sjøorre  Melanitta fusca   Skimmelflaggermus  Vespertilio murinus  * Skjeand  Anas clypeata   Skjeggflaggermus  Myotis mystacinus   Skogsnipe  Tringa ochropus   Smålom  Gavia stellata   Snadderand  Anas strepera   Snøgås  Anser caerulescens   Sothøne  Fulica atra   Spekkhogger  Orcinus orca   Splitterne  Sterna sandvicensis   Spurvehauk  Accipiter nisus   Steinkobbe  Phoca vitulina  ØV Stjertand  Anas acuta   Stokkand  Anas platyrhynchos   Storflaggermus  Nyctalus noctula  * Storlom  Gavia arctica   Svartand  Melamitta nigra   Svarthvitfluesnapper  Ficedula hypoleuca   Sædgås  Anser fabalis   Taffeland  Aythya ferina   Temmincksnipe  Calidris temminckii   Toppand  Aythya fuligula   Trane  Grus grus   Trollflaggermus  Pipistrellus nathusii  * Tumler  Tursiops truncatus  NØ+ Tundragås  Anser albifrons   Tårnfalk  Falco tinnunculus   Vandrefalk  Falco peregrinus   Vannflaggermus  Myotis daubentonii  * Vepsevåk  Pernis apivorus   Vipe  Vanellus vanellus   Ærfugl  Somateria mollissima   Åkerrikse  Crex crex  

 Noter til liste 2 
 (*) –  bare europeiske bestander
 N – Nordsjøen
 Ø – Østersjøen
 NØ+ – Nordsjøen, Østersjøen, Middelhavet, Svartehavet og noen andre regioner
 V – Vadehavet

 Offisielt referanseverk 
HBW and BirdLife International Illustrated Checklist of the Birds of the World, Volum 1 (Non-passerines, juli 2014) og Volum 2 (Passerines, desember 2016), ble av CMS i henholdsvis 2014 og 2017 valgt som offisielt referanseverk for taksonomi og nomenklatur for trekkende fugler.

 Referanser  
UNEP/CMS/Resolution 11.19 (November 2014). THE TAXONOMY AND NOMENCLATURE OF BIRDS LISTED ON THE CMS APPENDICES. Conference of the Parties at its 11th Meeting (Quito, 4-9 November 2014). Convention on Migratory Species.

UNEP/CMS/Resolution 12.27 (October 2017).Taxonomy and Nomenclature. UNEP/CMS/Resolution 12.27. Conference of the Parties at its 12th Meeting (Manila, October 2017). Convention on Migratory Species.

 Se også 
 Konvensjonen om biologisk mangfold
 Konvensjonen om vern av ville europeiske planter og dyr og deres naturlige leveområder (Bernkonvensjonen)
 CITES
 Naturmangfoldloven

 Eksterne lenker 


Kategori:Miljøtraktater